Accident grav în Ialomiţa. O persoană a murit şi alte trei sunt rănite.
Două maşini s-au ciocnit vineri seara în Ialomiţa. O persoană a murit şi alte trei au fost rănite. Traficul este blocat în acest moment.
Accidentul s-a produs pe DN 2A, la intrare în oraşul Urziceni, spune Poliția Ialomița.În accident au fost implicaţi cei doi şoferi, bărbaţi, şi două femei.Cei doi şoferi au rămas prinşi între fiarele contorsionate ale maşinilor şi au fost eliberaţi cu greu. Unul dintre ei nu a putut fi salvat, având leziuni incompatibile cu viaţa.Cel de-al doilea, rănit grav, dar conştient, a fost predat elicopterului SMURD să fie dus la Spitalul de Urgenţă Floreasca.